Se diderie qu’existís, plan que òc, en certans òmes, un vertadèr instint bestiau, pur e intègre coma quinsevolh instint, que cree era simpatia e era antipatia, que separe fatauments ues natures de d’autes, que non trantalhe, que non se trebòle, ne care, ne se desmentís jamès; clar ena sua escurina, infalible, imperiós, refractari a toti es conselhs dera intelligéncia e a toti es dissolvents dera rason, e que de quinsevolh manèra que venguen es destins, avertís secretaments ar òme-gosset que lo possedís era preséncia der òme-gat e, ar òme-vop, era preséncia der òme- leon.